A BIZOTTSÁG 2099/2005/EK RENDELETE
(2005. december 20.)
a Spanyolország lobogója alatt az ICES Vb (közösségi vizek), VI, VII, XII és XIV övezetben közlekedő hajók szürke tőkehalra vonatkozó halászatának újbóli megnyitásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 26. cikke (4) bekezdésére,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,
mivel:
(1)
A bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2005. évre történő meghatározásáról szóló, 2004. december 22-i 27/2005/EK tanácsi rendelet (3) kvótákat határoz meg a 2005. évre.
(2)
2005. november 4-én Spanyolország megtiltotta a szürke tőkehal halászatát az ICES Vb (közösségi vizek); VI, VII, XII és XIV övezetben lobogója alatt közlekedő hajók számára.
(3)
Az 1894/2005/EK bizottsági rendelet (4) megtiltja a szürke tőkehal halászatát a Spanyolország lobogója alatt közlekedő vagy ott bejegyzett hajók számára az ICES Vb (közösségi vizek), VI, VII, XII és XIV övezetben.
(4)
2005. november 28-án az Egyesült Királyság átruházott Spanyolországra 300 tonna szürke tőkehalra vonatkozó kvótát az ICES Vb (közösségi vizek), VI, VII, XII és XIV övezetben. Következésképpen engedélyezni kell a Spanyolország lobogója alatt közlekedő vagy ott bejegyzett hajók számára a szürke tőkehal halászatát az ICES Vb (közösségi vizek), VI, VII, XII és XIV övezetben. Az 1894/2005/EK bizottsági rendeletet tehát hatályon kívül kell helyezni,
ELFOGADTA EZT A RENDELETET:
1. cikk
Halászat újbóli megnyitása
2005. december 1-jétől a Spanyolország lobogója alatt közlekedő vagy ott bejegyzett hajók számára újból engedélyezni kell a szürke tőkehal halászatát az ICES Vb (közösségi vizek), VI, VII, XII és XIV övezetben.
2. cikk
Hatályon kívül helyezés
Az 1894/2005/EK bizottsági rendelet ezennel hatályát veszti.
3. cikk
Hatálybalépés
E rendelet az Európai Unió Hivatalos Lapjában történő kihirdetését követő napon lép hatályba.
Ezt a rendeletet 2005. december 1-jétől kell alkalmazni.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. december 20-àn.